  Анжелика Тихонова корреспондент Удмуртиысь гурт возёсъёс 120 гектар музъемъёсты кизизы ини. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Нырысьёсыз радын бусы ужъёсты  Вавож ёросысь «Жуё-Можга» огазеяськон мытӥз. Али отын йыды кизён бордын тыршо. Нош Вотка ёросысь «Мир» огазеяськонын но Шаркан ёросысь «Кипун» огазеяськонын чабей кизё. Пусъём, кылем арын вазь тулыс вуэмен, та нуналлы 25 сюрс 700 гектар музъемъёс киземын вал ини. 2021-тӥ арын оглом 400 сюрс 100 гектар музъемъёсты валэс юосын кизьыны чаклало. Тысё но тысёпуртэсо юос 285 сюрс 500 гектарез басьтозы шуыса чаклало. Толйись юосты лыдэ басьтыса, юос оглом 345 сюрс 900 гектар луыны кулэ. Со кылем арынлэсь 18 сюрс 900 гектарлы тросгес Туэ рапсэз 4 сюрс 500 гектарлы тросгес кизьыны чаклало (18 сюрс 900 гектар), долгунец етӥнэз – 330 гектарлы тросгес (5 сюрс 490 гектар), картофкаез – 100 гектарлы (5 сюрс 300 гектар). Тодэ вайытом, туэ Удмуртиын кизён вакытлы 102 миллион манетлэсь трос коньдон висъязы ини.  Тегъёс: Вавож Шаркан Удмуртия гуртвозёс бусыужъёс кизён Вотка  